L’Ajuntament concedeix 383 beques al transport escolar dels estudiants universitaris algemesinencs per un valor de 44.626 euros
Sin fecha

L’Ajuntament d’Algemesí ha concedit 383 beques de transport escolar corresponent al curs escolar 2017-2018. En total, fa pocs dies es van ingressar un total de 44.626 euros en concepte d’ajudes al transport per a joves algemesinencs que cursen estudis universitaris o matriculats en batxillerat artístic o cicles formatius de grau mitjà o superior que no s’imparteixen a Algemesí, així com estudis del programa Erasmus.

La regidora d’Educació, Fina Machí, considera que aquestes beques donen suport a les famílies amb estudiants universitaris i preuniversitaris per a contribuir a les despeses que han d’afrontar per a donar una educació superior als joves.

Respecte el curs passat s’han donat 30 beques més amb un augment de la inversió de 3.000 euros.